Държавен вестник, бр. 26, 2009 г., стр. 31

Б Р О Й  26
Д Ъ Р Ж А В Е Н   В Е С Т Н И К
С Т Р .  31
Г л а в а  ч е т в ъ р т а
ПРОВЕЖДАНЕ НА КОНКУРСА
Раздел I
Предаване и приемане на конкурсните проекти
Чл. 26. (1) Възложителят определя длъж-
ностно лице, което да приема конкурсните
проекти.
(2) Лицето по ал. 1 е длъжно да пази в тайна
обстоятелствата, станали му известни във връз-
ка с конкурсните проекти, за което представя
писмена декларация.
Чл. 27. (1) Конкурсните проекти се преда-
ват в срока и на мястото, определени в обяв-
лението.
(2) Мястото на предаване на конкурсните
проекти може да бъде променено от възложи-
теля, но не по-късно от изтичането на една тре-
та от времето между датата на обявяване на
конкурса и датата за представяне на конкурс-
ните проекти. Възложителят е длъжен в същия
срок да уведоми писмено всички участници в
конкурса за промяната.
(3) Конкурсните проекти се предават лично,
от упълномощеното лице, по пощата с обратна
разписка или чрез куриерски услуги на адреса,
посочен от възложителя.
(4) При предаването на конкурсните проек-
ти по пощата с обратна разписка или чрез кури-
ерска служба важи датата на пощенско клеймо
на изпращача.
Чл. 28. При явните конкурси приетите кон-
курсни проекти се номерират по реда на тяхно-
то постъпване, като се съставя списък на участ-
ниците, съответстващ на номерата на постъп-
ването на проектите им. Списъкът се съхраня-
ва от възложителя.
Чл. 29. При тайните конкурси конкурсните
проекти се приемат, като се съставя списък с
номера, срещу които се маркира мотото. Спи-
съкът се поставя в непрозрачен плик, който се
запечатва и се съхранява от възложителя.
Чл. 30. Всеки регистриран участник може да
предаде само един конкурсен проект.
Чл. 31. Приемането на конкурсните про-
екти се удостоверява със служебна бележка,
издадена от длъжностното лице по чл. 26,
която съдържа:
1. входящия номер, с който е приет конкурс-
ният проект, датата, часа и мястото на приема-
нето;
2. името на длъжностното лице, приело кон-
курсните проекти;
3. името или мотото на участника—в зави-
симост от вида на конкурса;
4. вида, броя и състоянието на конкурсните
проекти;
5. подписа на длъжностното лице, приело
конкурсните проекти.
Чл. 32. Когато при таен конкурс длъжност-
ното лице по чл. 26 установи, че конкурсният
проект се предава във вид, който позволява да
се наруши анонимността, проектът се връща на
участника за привеждането му в съответствие с
изискванията на конкурсната документация.
Спазването на срока за получаване на конкурс-
ната разработка е отговорност на кандидата.
Чл. 33. След приемане на конкурсните про-
екти отговорността за тяхното съхраняване е
на възложителя. Възложителят ги съхранява по
начин, който гарантира целостта на проектите
и анонимността на автора им.
Раздел II
Техническа комисия
Чл. 34. (1) Техническата комисия се опреде-
ля от възложителя и започва работа най-късно
5 дни след изтичането на срока за приемане на
конкурсните проекти.
(2) Членовете на техническата комисия не
могат да са по-малко от трима, а съставът є се
определя в зависимост от сложността на конкур-
са. В състава на техническата комисия  задължи-
телно трябва да бъде включен правоспособен
юрист. Определят се и резервни членове. Члено-
вете на техническата комисия, включително ре-
зервните, подписват декларация, че не са налице
обстоятелствата по чл. 8, ал. 1, т. 4 и чл. 43, ал. 1.
(3) Техническата комисия се състои от пред-
седател и членове. Комисията се подпомага от
техническо лице—секретар, който организира
и документира работата на комисията, без да
участва в пряката є дейност.
(4) Заседанията на комисията се провеждат,
ако присъстват най-малко две трети от члено-
вете є, и се протоколират. Протоколите се под-
писват от всички присъствали членове.
(5) Ако още при първото заседание на коми-
сията се установи, че определен член не може
да присъства на заседанията є, той се замества
от подходящ резервен член.
Чл. 35. (1) Техническата комисия:
1. извършва предварителен преглед на пос-
тъпилите конкурсни проекти;
2. отваря външната опаковка на конкурсни-
те проекти и прави списък на постъпилите про-
екти, който се съхранява до завършване на
журирането—при явните конкурси;
3. закрива мотото с нов знак върху него, прави
работен списък с новите знаци и съответства-
щото мото и заедно с пликовете, съдържащи
данните за участниците, го предава на възло-
жителя за съхраняване до завършване на жури-
рането—при тайните конкурси;
4. проверява дали проектите отговарят на
изискванията на конкурсната програма като
комплектуваност и съдържание;
5. нанася резултатите от проверката в инди-
видуален формуляр за всеки проект.
(2) Формулярът по ал. 1, т. 5 съдържа:
1. името на участника, а при тайните кон-
курси—новия знак, съответстващ на мотото;
2. материалите, с които е комплектуван про-
ектът, състоянието им и отговарят ли на изис-
кванията на конкурсната програма (вид и брой);